|  |  |
| --- | --- |
| Kadri Lepikult  Konkurentsiamet  info@konkurentsiamet.ee | Teie 25.11.2024 nr 5-5/2024-057  Meie 20.01.2025 nr 7-6/9172-2 |

**Vastuskiri**

Saue Vallavalitsus on tutvunud Konkurentsiameti soovitustega jäätmeveohangete läbipaistvamaks muutmiseks ning valdkonnas järelevalve tõhustamiseks. Oleme rakendanud esitatud soovitusi käimasoleval hankeperioodil kui ka juba koostatud ja otsuse ootel oleva uue perioodi kontsessioon hankes.

Hankedokumentides oleme lähtunud jäätmeseadusest ning Keskkonnaameti poolt loodud korraldatud jäätmeveo riigihanke alusdokumentide koostamise juhendist. Hanke tingimused oleme aja jooksul muutnud detailsemaks eesmärgiga määratleda selgemalt jäätmeveo teenuste osutamise tingimusi. Seatud tingimuste osas on kõikidel hankest osa võtvatel pakkujatel olnud võimalik esitada küsimusi ja täpsustusi, et tagada seeläbi vajalik arusaam oma pakkumuse koostamiseks, s.h teenuste hindade kujundamisel. Saue valla näitel ei ole konkurentsi vähenemine turul olnud seotud hanketingimustega, kuna viimases kontsessioonihankes tegi pakkumise kolm ettevõtet, samuti laekus läbi riigihangete registri arvestatav hulk küsimusi/täpsustusi.

Käimasoleva hankeperioodi kui ka uue perioodi puhul on tegemist maksimaalse lepinguperioodiga, mida jäätmeseadus võimaldab, leiame, et hinna muutmise taotlemine on nii pika perioodi puhul aktsepteeritav. Ka käesoleva kontsessioonilepingu 2020-2025 perioodil tuli ettenägematusi (nt. biojäätmete liigiti kogumise kohustus), mida pakkumust tehes polnud võimalik arvesse võtta. Hinna muutmise taotlusi menetleme alati põhjalikult ning küsime täiendavaid selgitusi ja kalkulatsioone. Uude kontsessioonilepingusse sai sisse ka valem, mida võtame hinnatõusu arvutamisel aluseks, lisaks on määratud tähtaeg, mille perioodil ei saa hinnatõusu taotleda, enamikele lisateenustele on sätestatud piirhind seotuna põhiteenuse hinnaga.

Tänane Saue Vallavalitsuse järelevalve toimub vastavalt võimalustele, eelarvelistele vahenditele ja teadmistele.

Lugupidamisega

(allkirjastatud digitaalselt)

Andres Laisk

vallavanem

Marleen Leht

+372 5357 3361 marleen.leht@sauevald.ee